open-index/open-wikipedia-markdown huggingface dataset:
खण्डेला

**खण्डेला** (Khandela) भारत के राजस्थान राज्य के सीकर ज़िले में स्थित एक नगर है।

## इतिहास
खण्डेला का नाम यदुवंश के 89वें राजा मधु के विभिन्न  पुत्रों में से एक पुत्र खडकसेन के नाम से खण्डेला पडा। खडकसेन जी के  पिता  राजा मधु  एक पराक्रमी तथा प्रजाप्रिय राजा थे। खडकसेन जी अपने पिता से किसी बात पर नाराज होने के कारण अपनी पत्नी, पुत्र तथा एक छोटे भाई को व अपने सैनिकों को लेकर नये राज्य की स्थापना के लिए राजमहल से निकल गये। खडकसेन जी अपनी कुलदेवी माँ कालका के परम भक्त थे तथा माता का इष्ट हमेशा अपने साथ रखते थे। माँ कालका के आशीर्वाद से खडकसेन अपने पिता के राज्य से 400 मील पूर्व दिशा में अपना राज्य स्थापित किया। वहां पर पहले चौहान राजपूतों का राज्य था परन्तु युध्द में उन्हें ललकारा और चौहान राजपूत युध्द में हार गये और खडकसेन जी की  विजय हुई उसके बाद खडकसेन जी ने वहा पर खण्डेलगढ का किला बनवाया, कालिका माता जी का शिखर बंध मंदिर बनवाया तथा कृष्ण भगवान का मंदिर बनवाया  खडकसेन जी से ही खरवड राजपूतों की उत्पत्ति हुई ।   खडकसेन जी की रानी सौभाग्य कंवर पवार  धारा नगरी की राजकुमारी थी । खडकसेन जी के बाद खडकसेन जी के वंश में संग्रामसिंह जी हुए इन्हों के समय मे ही मानकराव निर्वाण चौहानो ने वापस खण्डेला पर आक्रमण कर दिया और  खण्डेला इनसे छुट गया, खण्डेला छूटने के बाद ये द्वारिका की तरफ विक्रम संवत 1125 ( सन् 1068) में निकल पड़े।

## भौगोलिक स्थिति
खण्डेला  की समुद्रतल से ऊँचाई  है। यह सीकर से 50 किमी की दूरी पर स्थित है।

## इन्हें भी देखें
* सीकर ज़िला

## सन्दर्भ

श्रेणी:राजस्थान के शहर
श्रेणी:सीकर ज़िला
श्रेणी:सीकर ज़िले के नगर
आगा खां तृतीय

**सुल्तान सर मुहम्मद शाह, आगा खां तृतीय**, मूल नाम : सुल्तान सर मुहम्मद शाह,48वां इमाम (अरवी : سيدي سلطان محمد شاه، الآغاخان الثالث जन्म:2 नवम्बर 1877, जन्म स्थान : वर्तमान कराची, पाकिस्तान, मृत्यु : 11 जुलाई 1957, वरसोई, स्विट्जरलैंड), शियाओं के निजरी इसमाईली मत के आध्यात्मिक नेता। ये आगा खान द्वितीय के एकलौते बेटे थे। 1885 में अपने पिता के उत्तराधिकारी के रूप में वह निजारी इस्माईली संप्रदाय के इमाम बने।

## जीवन परिचय
इनकी माँ ईरान की शाही परिवार से थीं। उनकी देखरेख में आगा खाँ को इस्माईली और पूर्वी शिक्षा के साथ-साथ पश्चिमी शिक्षा भी दी गयी। अपने समुदाय के मामलों को कर्मठता से निपटाने के अलावा उन्होने भारत के मुसलमानों में तेज़ी से अग्रणी स्थान हासिल कर लिया। 1906 में भारत में मुस्लिम अल्पसंख्यकों के हितों को प्रोत्साहित करने के लिए वाइसराय से मिलने गए मुस्लिम शिष्टमंडल का उन्होने नेतृत्व किया। 1909 के मार्ले-मिंटो सुधारों से अंतत: अलग मुस्लिम निर्वाचक मण्डल बन गया।

## राजनीतिक गतिविधियां
आगा खाँ तृतीय अखिल भारतीय मुस्लिम लीग के प्रारंभिक वर्षों में अध्यक्ष रहे तथा अलीगढ़ में मुस्लिम महाविद्यालय को विश्वविद्यालय का दर्जा दिलाने के लिए उन्होने एक कोश का गठन किया। यह दर्जा उसे 1920 में मिला। प्रथम विश्व युद्ध शुरू होने पर आगा खाँ ने मित्र राष्ट्रों के उद्देश्यों का समर्थन किया, लेकिन इसके बाद के शांति सम्मेलन में उन्होने आग्रह किया कि तुर्की के साथ उदारता से पेश आया जाय। प्रथम विश्व युद्ध में उनकी सहायता के लिए उन्हें नाइट की उपाधि दी गयी। उन्होने लंदन में भारतीय वैधानिक सुधारों पर हुए गोलमेज़ सम्मेलन (1930-32) में महत्वपूर्ण भूमिका निभाई। 1932 में जीनेवा में विश्व निरस्त्रीकरण सम्मेलन तथा 1932 में और 1934 से 1937 तक लीग ऑफ नेशंस की सभा में आगा खाँ तृतीय ने भारत का प्रतिनिधित्व किया। 1937 में उन्हे लीग का अध्यक्ष बनाया गया। द्वितीय विश्व युद्ध के दौरान वह स्वीटजरलैंड में रहे और राजनाइटिक गतिविधियां छोड़ दी।

महात्मा गांधी को 1942 से 1945 तक पूना (वर्तमान पुणे) में आगा खां महल में बंदी बनाकर रखा गया था। आगा खाँ को घुड़दौड़ों के लिए श्रेष्ठ नस्ल के घोड़ों के सफल मालिक और प्रवजनक के रूप में भी जाना जाता था।

## सन्दर्भ

## देखें
* आगा खां महल, पुणे
* आगा खां सांस्कृतिक ट्रस्ट

श्रेणी:आगा खां
श्रेणी:जन्म: 1885
श्रेणी:निज़ारी इमाम
श्रेणी:आध्यात्मिक नेता
श्रेणी:पुणे
पश्चिमी विक्षोभ

**पश्चिमी विक्षोभ** या **वेस्टर्न डिस्टर्बन्स** (Western Disturbance) भारतीय उपमहाद्वीप के उत्तरी इलाक़ों में सर्दियों के मौसम में आने वाले ऐसे तूफ़ान को कहते हैं जो वायुमंडल की ऊँची तहों में भूमध्य सागर, अन्ध महासागर और कुछ हद तक कैस्पियन सागर से नमी लाकर उसे अचानक वर्षा और बर्फ़ के रूप में उत्तर भारत, पाकिस्तान व नेपाल पर गिरा देता है। उत्तर भारत में रबी की फ़सल के लिये, विशेषकर गेंहू के लिये, यह तूफ़ान अति-आवश्यक होते हैं।

## मानसून से अंतर
ध्यान दें कि उत्तर भारत में गर्मियों के मौसम (सावन) में आने वाले मानसून से पश्चिमी विक्षोभ का बिलकुल कोई सम्बन्ध नहीं होता। मानसून की बारिशों में गिरने वाला जल दक्षिण से हिन्द महासागर से आता है और इसका प्रवाह वायुमंडल की निचली तहों में होता है। मानसून की बारिश ख़रीफ़ की फ़सल के लिये ज़रूरी होती है, जिसमें चावल जैसे अन्न शामिल हैं।

## इन्हें भी देखें
*रबी की फ़सल
*मॉनसून

## सन्दर्भ


श्रेणी:भारत की जलवायु
श्रेणी:तूफ़ान
श्रेणी:पवन
श्रेणी:वर्षण
तूफान

तूफान (transl. Storm) राकेश ओमप्रकाश मेहरा द्वारा निर्देशित और सहायक भूमिकाओं में मृणाल ठाकुर और परेश रावल के साथ एक राष्ट्रीय स्तर के मुक्केबाज के रूप में फरहान अख्तर द्वारा अभिनीत एक 2021 भारतीय हिंदी भाषा की स्पोर्ट्स ड्रामा फिल्म है। फिल्म का प्रीमियर 16 जुलाई 2021 को अमेज़न प्राइम वीडियो पर हुआ।

## कास्ट

* फरहान अख्तर अजीज अली (तूफान) उर्फ अज्जू भाई के रूप में
* परेश रावल कोच नारायण "नाना" प्रभु के रूप में
* डॉ अनन्या प्रभु के रूप में मृणाल ठाकुर, अजीज की प्यारी
* सोनाली कुलकर्णी सुमति प्रभु के रूप में, नाना प्रभु की पत्नी
* राकेश ओमप्रकाश मेहरा आईबीएफ सचिव के रूप में
* जफर भाई के रूप में विजय राज (विशेष उपस्थिति)
* मुन्ना के रूप में हुसैन दलाल
* धर्मेश पाटिल के रूप में दर्शन कुमार (विशेष उपस्थिति)
* सुप्रिया पाठक बहन डिसूजा के रूप में
* मिलिंद पाठक इंस्पेक्टर शिंदे के रूप में
* मोहसिन के रूप में इमरान राशिद
* देवेन खोटे मर्चेंट सिरी के रूप में
* परवेज के रूप में अरहान चौधरी
* स्टेट चैंपियनशिप में कमेंटेटर 1 के रूप में जतिन सप्रू
* आरजे अनमोल स्टेट चैंपियनशिप में कमेंटेटर 2 के रूप में
* आकाशदीप साबिर मल्लिक के रूप में
* अज़ीज़ की बेटी मायरा अली उर्फ़ टुक-टुक के रूप में गौरी फुल्का
* साहिल पटेल डाकिया शंकर सयाजी ठाकुर के रूप में
* पृथ्वी सिंह के रूप में गगनप्रीत शर्मा
* बाला काका के रूप में मोहन अगाशे

## उत्पादन
फिल्मांकन 26 अगस्त 2019 को डोंगरी में शुरू हुआ और मार्च 2020 में पूरा हुआ।

## रिहाई
इससे पहले फिल्म की स्क्रीनिंग 2 अक्टूबर 2020 को होने की घोषणा की गई थी, जो गांधी जयंती के साथ हुई थी। हालाँकि, यह 18 सितंबर 2020 तक उन्नत हो गया, जो बाद में भारत में COVID-19 महामारी के कारण अनिश्चित काल के लिए विलंबित हो गया। 10 मार्च, 2021 को अमेज़ॅन प्राइम वीडियो ने घोषणा की कि फिल्म 21 मई को उनके मंच पर रिलीज़ होगी, लेकिन बाद में भारत को COVID-19 की दूसरी लहर का सामना करने के बाद स्थगित कर दिया गया था। अंत में फिल्म का प्रीमियर 16 जुलाई 2021 को अमेज़न प्राइम वीडियो पर हुआ।

## स्वागत
फिल्म कंपेनियन की अनुपमा चोपड़ा ने लिखा, "तूफान भाग मिल्खा भाग के इमोशनल पंच की बराबरी नहीं कर सकता, लेकिन अख्तर का तप और ईमानदारी चमक रही है"।

## संदर्भ

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2021 की फ़िल्में
गुलिका पेषणी

thumb|बॉल मिल (गुलिका पेषणी)
thumb|left|बेंच-टॉप बॉल-मिल
thumb|right|प्रयोगशाला के लिए उपयुक्त बॉल मिल
**गुलिका पेषणी** या 'बॉल मिल' (ball mill) एक प्रकार का पेषक (grinder) है जो पदार्थों को अत्यन्त सूक्ष्म चूर्ण के रूप में बनाने के लिए उपयोग किया जाता है। इसका उपयोग सिरामिक, पेंट तथा खनिज ड्रेसिंग आदि के लिए होता है।

## बाहरी कड़ियाँ

श्रेणी:ग्राइंडिंग मिल
श्रेणी:खनन उपस्कर
सिन्टरण

300px|right|thumb|सिण्टरण से बनी एक चक्की
चूर्ण (पाउडर) से आरम्भ करके तथा दाब या ऊष्मा के द्वारा (किन्तु द्रवण ताप तक ले जाए बिना) कोई ठोस पदार्थ बनाना **सिन्टरण** (Sintering) कहलाता है। 

सिंटरण, परमाणवीय विसरण (diffusion) पर आधारित है। सभी पदार्थों में परम शून्य ताप से अधिक ताप पर विसरण होता है किन्तु अधिक ताप पर विसरण अधिक तेजी से होता है। इसी बात को ध्यान में रखते हुए सिन्टरण की अधिकांश प्रक्रियाओं में पाउडर को मोल्ड में रखकर उसे गलनांक से कुछ नीचे ताप तक गरम किया जाता है। उच्च ताप पर पाउडर कणों में स्थित परमाणु कणों की सीमा पार करके दूसरे कनों के साथ जा मिलते हैं और इस प्रकार एक ठोस वस्तु बन जाती है। चूंकि इस प्रक्रिया में गलनांक तक गरम करने की आवश्यकता नहीं होती, इसलिए सिन्टरिंग प्रक्रिया विशेष रूप से उन पदार्थों की स्वरूपण (shaping) के लिए बहुत उपयोगी है जिनका गलनांक अत्यन्त अधिक होता है (जैसे टंगस्टन, मॉलीब्डेनम और फेराइट)।

## सन्दर्भ

## इन्हें भी देखें
*सिरैमिक इंजीनियरी

## बाहरी कड़ियाँ
*Particle-Particle-Sintering – a 3D lattice kinetic Monte Carlo simulation
*Sphere-Plate-Sintering – a 3D lattice kinetic Monte Carlo simulation
*Thick Film Technologies- A Manufacturer of Ceramic Sintering Separator Sheets
*Sintering in the Powder Metallurgy Process

श्रेणी:औद्योगिक प्रक्रियाएँ
श्रेणी:धातुकर्म
श्रेणी:प्लास्टिक उद्योग
श्रेणी:भूविज्ञान
हैमिल्टन, न्यूज़ीलैण्ड

**हैमिल्टन** न्यूज़ीलैण्ड के चौथे सबसे बड़े नगरीय क्षेत्र हैमिल्टन नगरीय क्षेत्र के केंद्र में स्थित है। हैमिल्टन शहर देश का चौथा सबसे बड़ा प्रादेशिक प्राधिकरण है। यह उत्तर द्वीप के वाइकाटो क्षेत्र में है, ऑक्लैण्ड से लगभग 130 किलोमीटर (80 मील) दक्षिण में। शुरुआत में यह कृषि सेवा केन्द्र था, परन्तु अब इसकी विविध और बढ़ती हुई अर्थव्यवस्था है और यह सम्पूर्ण न्यूज़ीलैण्ड में दूसरा सबसे तेजी से उन्नति करता नगरीय क्षेत्र है। शिक्षा और अनुसंधान एवं विकास हैमिल्टन की अर्थव्यवस्था का महत्वपूर्ण हिस्सा है।

## इन्हें भी देखें
* वाइकाटो क्षेत्र
* उत्तर द्वीप

## सन्दर्भ

श्रेणी:न्यूज़ीलैण्ड के आबाद स्थान
श्रेणी:वाइकाटो क्षेत्र
गाडसर

**गाडसर** (Gadsar, ) या **येमसर** (Yemsar) भारत के जम्मू व कश्मीर राज्य के गान्दरबल ज़िले के सोनमर्ग क़स्बे के पास स्थित एक स्वच्छ पर्वतीय झील है। ३,६०० मीटर पर स्थित इस झील की लम्बाई ०.८५ किमी और चौड़ाई ०.७६ किमी है।

## नामोत्पत्ति
कश्मीरी भाषा में 'गाड' का अर्थ 'मछली' और 'सर' का अर्थ 'सरोवर' होता है। 'गाडसर' का मतलब 'मछलियों वाला सरोवर' है। इस झील का दूसरा नाम 'येमसर' है, यानि 'मृत्यु की झील'। 'येम' मृत्यु के देवता 'यम' का ही दूसरा रूप है। स्थानीय चरवाहों का मानना है कि इस झील की गहराईयों में एक ओक्टोपस-जैसा ख़तरनाक जीव रहता है जो पास आने वाली भेड़-बकरियों व इंसानों को छोर से पकड़कर अन्दर घसीट लेता है और अपना ग्रास बना लेता है। इस वजह से बहुत से लोग इसके किनारे से दूरी रखते हैं और मछलियाँ भी अक्सर झील में पकड़ने की बजाय इस से निकलने वाली धारा में पकड़ते हैं।

## विवरण
गाडसर में अधिकतर पानी पिघलती हुई बर्फ़ से आता है जो छोटे झरनों से इसमें बहता है। इस से पानी एक उत्तर की तरफ़ निकलने वाली धारा से निकलता है जो आगे चलकर किशनगंगा नदी की एक उपनदी बनती है।

## इन्हें भी देखें
*कृशनसर
*किशनगंगा नदी

## सन्दर्भ


श्रेणी:जम्मू और कश्मीर की झीलें
श्रेणी:भारत की झीलें
श्रेणी:गान्दरबल ज़िला
कृशनसर

**कृशनसर** (Krishansar, ) या **कृष्णसर** भारत के जम्मू व कश्मीर राज्य के गान्दरबल ज़िले के सोनमर्ग क़स्बे के पास स्थित एक स्वच्छ पर्वतीय झील है। ३,७१० मीटर पर स्थित यह झील प्रसिद्ध किशनगंगा नदी का सर्वप्रथम स्रोत है। इसकी लम्बाई ०.९५ किमी और चौड़ाई ०.६ किमी है।

## नाम
'कृशनसर' नाम 'कृष्णसर' का विकृत रूप है और इसका अर्थ 'कृष्ण का सरोवर' है।

## विवरण
कृशनसर एक सुंदर पर्वतीय झील है जिसके पीछे विष्णु पर्वत खड़ा हुआ है। इसकी तुलना अक्सर पास की विशनसर (झील) से की जाती है क्योंकि जहाँ कृशनसर का रंग कुछ हरा नज़र आता है वहाँ विशनसर का बहुत नीला है। दोनों झीलों में ट्राउट मछली मिलती है। यह उत्तरी यूरोप की निवासी है लेकिन इसे कश्मीर की कई नदी-झीलों में लाकर छोड़ा गया था ताकि लोग इन्हें पकड़ने-खाने का आनंद ले सकें। कृशनसर के आसपास मर्ग (घास के खुले मैदान) फैले हुए हैं जहाँ चरवाहे अपनी भेड़-बकरियाँ लेकर आते हैं। सर्दियों में यहाँ भारी बर्फ़बारी होती है और झील भी जम जाती है। कृशनसर से एक धारा निकलकर विशनसर में जाती है और उस झील से आगे किशनगंगा नदी निकलती है।

## झील के कुछ नज़ारे

File:Krishansar10.jpg|
File:Krishansar11.jpg|
File:Krishansar12.jpg|
File:Krishansar13.jpg|


## इन्हें भी देखें
*किशनगंगा नदी

## सन्दर्भ


श्रेणी:जम्मू और कश्मीर की झीलें
श्रेणी:भारत की झीलें
श्रेणी:गान्दरबल ज़िला
बांडीपूर ज़िला

**बांडीपूर ज़िला** (Bandipore district) भारत के जम्मू व कश्मीर प्रदेश का एक ज़िला है। यह पहले बारामूला ज़िले का हिस्सा हुआ करता था लेकिन २००६ में इसे एक अलग ज़िले का दर्जा दे दिया गया। इस ज़िले का मुख्यालय बांडीपूर नगर है।

## भाषाएँ
इस ज़िले में अधिकतर लोग कश्मीरी भाषा बोलते हैं हालाँकि इस ज़िले के उत्तरी भाग के गुरेज़ क्षेत्र में शीना भाषा बोली जाती है।

## तहसीलें
बांडीपूर ज़िले की तीन तहसीलें हैं - बांडीपूर, गुरेज़ और सुम्बल सोनावाड़ी।

## इन्हें भी देखें
* श्रीनगर ज़िला

## सन्दर्भ

*
श्रेणी:जम्मू और कश्मीर के ज़िले
बांडीपूर

**बांडीपूर** (Bandipore), जिसे **बांडीपोरा** (Bandipora) और **बंडपूर** भी कहते हैं, भारत के जम्मू और कश्मीर प्रदेश के बांडीपूर ज़िले में स्थित एक शहर है जो उस ज़िले का मुख्यालय भी है। यह वुलर झील के उत्तरी छोर पर बसा हुआ है जहाँ हरमुख पर्वत से उतरने वाली मधुमति नदी आकर वुलर मे विलय होती है। समीप ही कुपवाड़ा ज़िले की लोलाब घाटी है।

## इन्हें भी देखें
* वुलर झील
* बांडीपूर ज़िला
* लोलाब घाटी

## सन्दर्भ

श्रेणी:बांडीपूर ज़िला
श्रेणी:जम्मू और कश्मीर के शहर
श्रेणी:बांडीपूर ज़िले के नगर
गुरेज़

**गुरेज़** (Gurez) या **गुरेइस** (Gurais), जिसे स्थानीय शीना भाषा में **गोराई** (Guráai) कहते हैं, भारत के जम्मू और कश्मीर प्रदेश के बांडीपूर ज़िले में स्थित एक शहर है। लगभग ८,००० फ़ुट की ऊँचाई पर बसा यह शहर बर्फ़-ढकी पहाड़ियों से घिरा हुआ है। यह उत्तरी कश्मीर का भाग है और यहाँ बसने वाले लोग कश्मीरी भाषा बोलने की बजाय शीना भाषा बोलते हैं जो कश्मीरी की तरह एक अन्य दार्दी भाषा है। यहाँ बसने वाले नियंत्रण रेखा के पार गिलगित-बल्तिस्तान क्षेत्र के अस्तोर ज़िले में बसने वाले लोगों से मिलते-जुलते हैं। सर्दियों में यहाँ भारी बर्फ़बारी होने से यातायात काफ़ी हद तक ठप्प रहता है। श्रीनगर को गिलगित से जोड़ने वाला ऐतिहसिक मार्ग यहीं से निकलकर उत्तर में बुरज़िल दर्रे से होता हुआ जाता है। 

## इतिहास में उल्लेख
कुछ इतिहासकार मानते हैं कि शायद गुरेज़ वही बस्ती है जिसका ज़िक्र प्रसिद्ध कश्मीरी इतिहासकार कल्हण ने अपनी राजतरंगिणी में 'दरतपुर' यानि 'दर्द (जाति के) लोगों का शहर' के नाम से किया था। गुरेज़ पहाड़ों से घिरा हुआ है इसलिये सम्भव है कि इसी को 'गिरिगुप्त' कहा गया हो।

दरदों की प्राचीन राजधानी, डावर, गुरेज़ घाटी में स्थित है और एक महत्वपूर्ण पुरातात्विक स्थल है। घाटी में महत्वपूर्ण अन्य पुरातात्विक स्थलों में कंजलवान शामिल है, जहां माना जाता है कि बौद्ध धर्म की अंतिम परिषद आयोजित की गई थी और आगे की ओर, प्राचीन शारदा विश्वविद्यालय के खंडहर किशनगंगा / नीलम नदी के किनारे संरक्षित हैं।

कश्मीर के विभाजन से पहले, गुरेज फ्रैंकलिन डेलानो रूज़वेल्ट सहित विदेशी पर्यटकों के लिए एक गंतव्य था, जो अमेरिकी राष्ट्रपति बनने से कुछ समय पहले यहां आए थे। औपनिवेशिक काल के दौरान, ट्रेकर्स द्वारा अक्सर गुरेज का दौरा किया जाता था। नेहरू और इंदिरा गांधी, शेख अब्दुल्ला के साथ, 1940 के दशक में क्षेत्र का दौरा करने वालों में से थे, नारनग में ट्राउट के लिए मछली पकड़ने, घाटी के ऊपर पहाड़ों में झीलों में से एक।

## गुरेज़ के कुछ नज़ारे

File:Women working in Gurez.jpg|लकड़ी ढोती स्त्रियाँ
File:BABA DARVAISH.jpg|बाबा दरवेश की दरगाह
File:Habba Khatoon Dramatic club.jpg|शीना भाषा का एक सांस्कृतिक कार्यक्रम
File:A river sight from Gurez-Tulail Valley.jpg|गुरेज-तुलैल घाटी से एक नदी का नजारा


## इन्हें भी देखें
* शीना भाषा
* बांडीपूर ज़िला
* अस्तोर ज़िला

## सन्दर्भ

श्रेणी:बांडीपूर ज़िला
श्रेणी:जम्मू और कश्मीर के शहर
श्रेणी:बांडीपूर ज़िले के नगर
श्रेणी:जम्मू और कश्मीर की घाटियाँ
द्रास

**द्रास** भारत के लद्दाख़ केन्द्रशासित प्रदेश के द्रास ज़िले में स्थित एक बस्ती है। ३,२३० मीटर (१०,९९० फ़ुट) पर बसा हुआ यह क़स्बा १६,००० से २१,००० फ़ुट के पहाड़ों से घिरा हुआ है। द्रास वादी ज़ोजिला दर्रे के चरणों में है और कश्मीर से लद्दाख़ जाने के लिये यहाँ से गुज़रना पड़ता है, जिस कारणवश इसे 'लद्दाख़ का द्वार' भी कहा जाता है।

## इतिहास

जम्मू और कश्मीर की रियासत (1846-1947) में, द्रास लद्दाख वज़रात की कारगिल तहसील का हिस्सा था। 

1947-48 में पाकिस्तान द्वारा आक्रमण के दौरान, प्रबलित गिलगित स्काउट्स, पाकिस्तान चले गए, 10 मई 1948 को कारगिल क्षेत्र पर हमला किया। भारतीय सेना, जो अब तक कश्मीर की रक्षा के प्रभारी थी, ने सुदृढीकरण भेजा। हालांकि, वे समय पर द्रास नहीं पहुंच सके और 6 जून 1948 को द्रास गिलगित स्काउट्स द्वारा कब्जा कर लिया। कारगिल और स्कार्दू भी कम में कब्जा कर लिया। [६] नवंबर 1948 में, भारतीय सेना ने टैंक द्वारा समर्थित ऑपरेशन बाइसन को लॉन्च किया, और द्रास और कारगिल को कब्जा कर लिया। हालांकि, स्कर्दू पाकिस्तान के नियंत्रण में रहा। [,] 1949 की युद्धविराम रेखा द्रास से  उत्तर में 12 किमी दूर है।.

युद्ध विराम रेखा को 1972 के शिमला समझौते में नियंत्रण रेखा का नाम दिया गया था, जिसके द्वारा भारत और पाकिस्तान  लाइन का सम्मान करने के लिए सहमत हुए।

हालाँकि, 1999 के शुरुआती महीनों में, पाकिस्तानी सैनिकों ने मुजाहिदीन के रूप में मुखबिरी करते हुए, इस इलाके में घुसपैठ की और द्रास और राजमार्ग को देखने वाली चोटियों पर नियंत्रण कर लिया, विशेष रूप से टोलोलिंग में, द्रास से 4 किमी और द्रास से 8 किमी दूर टाइगर हिल। उन्होंने द्रास और राजमार्ग पर तोपखाने की आग का निर्देशन किया, जिससे कारगिल युद्धहुआ। भारतीय सेना ने टोलिंग और टाइगर हिल चोटियों को जुलाई 1999 तक साफ कर दिया।

## दुनिया का दूसरा सबसे ठंडा बसेरा
यह भारत के सबसे ठंडे शहरों में से है और सर्दियों में यहाँ तापमान −४५ °सेन्टिग्रेड तक गिर जाता है और −६० °सेन्टिग्रेड तक मापा गया है। कई स्रोतों के अनुसार साइबेरिया के बाद यह दुनिया का दूसरा सबसे सर्द मानवी बसेरा है।

## लोग
लद्दाख़-करगिल क्षेत्र में होने के बावजूद द्रास के लोग अधिकतर हिन्द-आर्य जाति की दार्दी उपशाखा के हैं और शीना भाषा नाम की एक दार्दी भाषा बोलते हैं। मुस्लिम बहुसंख्यक हैं लेकिन कुछ बौद्ध धर्मी भी यहाँ रहते हैं।

## इन्हें भी देखें
* कारगिल मंडल
* द्रास जिला
* लद्दाख़

## सन्दर्भ

श्रेणी:कारगिल ज़िला
श्रेणी:कारगिल ज़िले के नगर
श्रेणी:लद्दाख़ के नगर
श्रेणी:लद्दाख़ में हिल स्टेशन
काव्यमीमांसा

अंगूठाकार|राजशेखर संस्क्रत कवि थे।
**काव्यमीमांसा** कविराज राजशेखर (८८०-९२० ई.) कृत काव्यशास्त्र संबंधी मानक ग्रंथ है। 'काव्यमीमांसा' का अभी तक केवल प्रथम अधिकरण 'कविरहस्य' ही प्राप्त है और इसके भी मात्र १८ अध्याय ही मिलते हैं। १९वाँ अध्याय 'भुवनकोश' अप्राप्त है। किंतु 'कविरहस्य' अधिकरण के प्रथम तीन अध्यायों से पता चलता है कि कृतिकार ने काव्यमीमांसा में १९ अधिकरणों का समायोजन किया था और प्रत्येक अधिकरण में विषयानुरूप कई-कई अध्याय थे।

उपलब्ध 'कविरहस्य' शीर्षक अधिकरण में मुख्यत: कवि शिक्षा संबंधी सामग्री है, यद्यपि लेखक ने *"गुणवदलङकृतंच काव्यम"* (अध्याय ६, पंक्ति २६) सूत्र के माध्यम से काव्य की परिभाषा भी प्रस्तुत की है तथापि इसका सविस्तार विवेचन नहीं किया है। हो सकता है, अगले अधिकरणों में कहीं उक्त विवेचन किया गया हो जो अब अप्राप्त हैं। 'कविरहस्य' अधिकरण के प्रथम अध्याय में राजशेखर ने काव्यशास्त्र के मूल स्रोत पर प्रकाश डालने के अतिरिक्त इसके अंतर्गत परिगणित होनेवाले विषयों की लंबी सूची भी दी है। दूसरे अध्याय में वैदिक वाङ्मय और उत्तरवदिक साहित्य के सन्दर्भ में काव्यशास्त्र का स्थान निश्चित करने के उपरांत, इसको सातवाँ वेदांग (वेदांग छह हैं) तथा १५वीं विद्या (विद्याएँ १४ हैं) कहा गया है। तीसरे अध्याय में ब्रह्मा एवं सरस्वती से काव्यपुरुष की उत्पत्ति, वाल्मीकि एवं व्यास से उसका संबंध, काव्यपुरुष का साहित्यविद्या से विवाह, पति पत्नी का भारत भर में भ्रमण और उनसे विभिन्न स्थानों पर वृत्तियों, प्रवृत्तियों तथा रीतियों का जन्म तथा अंत में काव्यपुरुष एवं साहित्यविद्या द्वारा कविमानस में स्थायी निवास का संकल्प वर्णित है। चौथे से नवें अध्याय तक पदवाक्यविवेक, काव्यपाककल्प, पाठप्रतिष्ठा, काव्यार्थयोनियाँ तथा अर्थव्याप्ति इत्यादि विषयों पर विचार किया गया है। १०वें अध्याय में कविचर्या तथा राजचर्या का सम्यक् उल्लेख है। ११वें से १८वें अध्याय तक शब्दहरण, काव्यहरण, कविसमय, भारत तथा संसार के भूगोल, घटनाओं, स्थानों एवं व्यक्तियों के वर्णन की प्राचीन पद्धतियों, कालगणना तथा ऋतुपरिवर्तनों का परिचय है।

काव्यमीमांसा में प्रत्यक्षकवि (समसामयिक कवि) के बारे में कहा है-
:*प्रत्यक्षकविकाव्यं च रूपं च कुलयोषितः।*
:*गृहवैद्यस्य विद्या च कस्यैचिद्यदि रोचते ॥*

किसी किसी प्रत्यक्ष कवि का काव्य, कुलवती स्त्री का रूप और घर के वैद्य की विद्या ही अच्छी लगती है। अर्थात् अधिकांश प्रत्यक्ष कवियों का काव्य, कुलवती स्त्रियों का रूप और घर के वैद्यों की विद्या रुचिकर नहीं लगती।

## इन्हें भी देखें
*राजशेखर
*कविसमय

## बाहरी कड़ियाँ
*'''काव्यमीमांसा''' (संस्कृत विकिस्रोत)

श्रेणी:संस्कृत साहित्य
श्रेणी:काव्यशास्त्र
श्रेणी:संस्कृत ग्रन्थ
चंडीगढ़ मेट्रो

**चंडीगढ़ मेट्रो** चंडीगढ़ शहर, चंडीगढ़ केन्द्र शासित प्रदेश के लिए योजनाबद्ध त्वरित यातायात परियोजना है। इस प्रणाली को 4 गलियारों में विभाजित किया गया है, जिसकी कुल लंबाई 37.573 किलोमीटर है।

## इतिहास
16 अगस्त 2012 को दिल्ली मेट्रो रेल निगम (डीएमआरसी), पंजाब के राज्यपाल और केन्द्र शासित प्रदेशों के प्रशासक शिवराज पाटिल को चंडीगढ़ मेट्रो परियोजना की विस्तृत परियोजना रिपोर्ट प्रस्तुत कर चुकी है।

## योजना
पहले चरण में, 37.573 किलोमीटर मेट्रो रेल नेटवर्क का निर्माण किया जाएगा, जिसमें से 23.468 किमी उत्थित रेल लाइन के रूप में निर्मित होगी, तथा 14.105 किमी रेल नेटवर्क को भूमिगत रखा जाएगा.
प्रथम कॉरिडोर उत्तर से दक्षिण दिशा में कैपिटल परिसर के पास से शुरू हो कर मोहाली तक जायेगा। द्वितीय कॉरिडोर जो की ईस्ट वेस्ट कॉरिडोर के रूप में भी जाना जाता है, सेक्टर 21, पंचकूला से शुरू हो कर मुल्लांपुर तक जाएगा।

## मार्ग
मेट्रो नेटवर्क के विभिन्न गलियारों के लिए प्रस्तावित मार्गों इस प्रकार हैं:

* **कॉरिडोर 1:**
खुदा लाहोरा से आईटी पार्क - पंजाब यूनिवर्सिटी, पीजीआई, गवर्नमेंट कॉलेज, जनरल अस्पताल, सेक्टर 17 इंटरचेंज, सेक्टर 8, सेक्टर 7, सेक्टर 26, ग्रेन मार्किट, ट्रांसपोर्ट नगर, चंडीगढ़ रेलवे स्टेशन, मनीमाजरा, के रास्ते लगभग 16.00 किलोमीटर की दूरी तय करेगा।

* **कॉरिडोर 2:**
सिचवालय, चंडीगढ़ सेक्टर 1 से बस टर्मिनल सेक्टर 104 एसएएस नगर, मोहाली - रॉक गार्डन, सेक्टर 9, सेक्टर 17 इंटरचेंज, सेक्टर 17 आईएसबीटी, सेक्टर 22-अरोमा होटल सेक्टर 34, बस टर्मिनल सेक्टर 43, सेक्टर 52, मोहाली सेक्टर 62, सेक्टर 60, सेक्टर 72, सेक्टर 71, सेक्टर 75, सेक्टर 76, सेक्टर 77, सेक्टर 78, सेक्टर 87, सेक्टर 97, सेक्टर 106, सेक्टर 105 के रास्ते लगभग 22.00 किलोमीटर की दूरी तय करेगा।

* **कॉरिडोर 3:**
टिम्बर मार्किट चौक सेक्टर 26 से सेक्टर 38 - दादू माजरा, पूर्व मार्ग और विकास मार्ग के रास्ते लगभग 14.6 किलोमीटर की दूरी तय करेगा।

* **कॉरिडोर 4:**
हाउसिंग बोर्ड चौक से सेक्टर 21, पंचकूला - पंचकूला सेक्टर 17, सेक्टर 16, सेक्टर 15, सेक्टर 14 और सेक्टर 21 के रास्ते लगभग 5 किलोमीटर की दूरी तय करेगा।

## लागत
इस परियोजना पर लगभग  कर्च होंगे, जिसमें से चंडीगढ़ प्रशासन द्वारा , पंजाब सरकार द्वारा , तथा हरियाणा सरकार द्वारा शेष  साझे जाएगे।
उत्थित रेल लाइन अंश की अनुमानित लागत 140 करोड़ रुपये प्रति किमी और भूमिगत अंश की प्रति किमी 350 करोड़ रुपए है। मेट्रो रेल को दो चरणों में पूरा किया जाएगा। पहले चरण की अनुमानित लागत  है वहीँ द्वितीय चरण की अनुमानित लागत  है।

## सन्दर्भ

श्रेणी:भारत में मेट्रो रेल
श्रेणी:चंडीगढ़
बाजीप्रभु देशपाण्डे

right|thumb|300px|पन्हाला दुर्ग में बाजीप्रभु की प्रतिमा
**बाजीप्रभु देशपांडे** (1615-1660) एक नामी वीर थे। मराठों के इतिहास में उनका महत्वपूर्ण स्थान है। इनका जन्म मराठी कायस्थ क्षत्रिय परिवार मे हुआ था तथा ये एक वीर मराठा योद्धा थे। इनकी वीरता से प्रभावित होकर शिवाजी महाराज ने इन्हे अपनी सेना में अहम स्थान दिया था। इन्होने मुगल सेना से युद्ध करते वक्त अपनी विरता का परिचय देते हुए मुगल सेना के एक सौ से भी अधिक खूँखार सैनिको से अकेले युद्ध किया तथा सभी को मौत के घाट सुला दिया तथा जीत हासिल की। इनकी वीरता और कौशल का अन्दाजा सिर्फ इस बात से लगया जा सकता है की कोई भी अकेला सैनिक इनसे युद्ध करने का साहस नही करता था।

## परिचय
बाजी के पिताजी, हिरडस, मावल के देश कुलकर्णी थे। बाजी की वीरता को देखकर ही छत्रपति शिवाजी महाराज  ने उनको अपनी युद्धसेना में उच्चपद पर रखा। ई.स. १६४८ से १६४९ तक उन्होंने शिवाजी महाराज  के साथ रहकर पुरन्दर, कोण्ढाणा और राजापुर के किले जीतने में भरसक मदद की। बाजी प्रभु ने रोहिडा किले को मजबूत किया और आसपास के किलों को भी सुदृढ़ किया। इससे वीर बाजी को मावलों का जबरदस्त कार्यकर्ता समझा जाने लगा। इस प्रान्त में उसका प्रभुत्व हो गया और लोग उसका सम्मान करने लगे। ई. सन् १६५५ में जावली के मोर्चे में और इसके बाद डेढ़ दो वर्षों में मावला के किले को जीतने में तथा किलों की मरम्मत करने में बाजी ने खूब परिश्रम किया। ई. सन् १६५९ के नवम्बर की दस तारीख को अफ़जल खाँ की मृत्यु होने के बाद पार नामक वन में आदिलशाही छावनी का नाश भी बाजी ने बड़े कौशल से किया और स्वराज्य का विस्तार करने में शिवाजी महाराज  की सहायता की। ई. सन् १६६० में मोगल, आदिलशाह और सिद्दीकी इत्यादि ने शिवाजी महाराज  को चारों तरफ से घेरने का प्रयत्न किया। पन्हाला किला से निकलना शिवाजी महाराज  के लिए अत्यन्त कठिन हो गया। इस समय बाजीप्रभु ने उनकी सहायता की। शिवाजी महाराज  को आधी सेना देकर स्वयं बाजी घोड की घाटी के दरवाजे में डँटे रहे। तीन चार घण्टों तक घनघोर युद्ध हुआ। बाजी प्रभु ने बड़ी वीरता दिखाई। उसका बड़ा भाई फुलाजी इस युद्ध में मारा गया। बहुत सी सेना भी मारी गई। घायल होकर भी बाजी अपनी सेना को प्रोत्साहित करता रहा। जब शिवाजी महाराज  विशाळगढ पहुँचे तो उन्होंने तोप की आवाज से बाजी प्रभु को गढ़ में अपने सकुशल प्रवेश की सूचना दी। तोप की आवाज सुनकर स्वामी के कर्तव्य को पूरा करने के साथ १३ जुलाई १६६० ई. को इस महान वीर ने मृत्यु की गोद में सदा के लिए शरण ली।

## इन्हें भी देखें
*पन्हाला दुर्ग

## बाहरी कड़ियाँ
*A history of the Maratha people p.168-171
* Read about Bajiprabhu deshpande
* HinduJagruti.org
* Full text of "Ethnographical notes on Chandraseniya Kayastha Prabhu"

श्रेणी:मराठा साम्राज्य
बुरज़िल दर्रा

**बुरज़िल दर्रा** (Burzil Pass) कश्मीर क्षेत्र का एक ऐतिहासिक दर्रा है जो श्रीनगर को पाक अधिकृत कश्मीर के गिलगित-बल्तिस्तान क्षेत्र में स्थित गिलगित और स्कर्दू से जोड़ता है। यहाँ से यात्री और व्यापारी घोड़ों और टट्टुओं पर सवार यातायात करा करते थे लेकिन भारत के विभाजन के बाद यह पाकिस्तान द्वारा बन्द कर दिया गया। इसके शिखर पर एक चौकी हुआ करती थी जहाँ से भारत और चीन के दरम्यान डाक आया-जाया करती थी।

## मार्ग
श्रीनगर से ऐतिहासिक मार्ग वुलर झील के उत्तर से निकलते हुए आधुनिक बांडीपूर ज़िले की गुरेज़ बस्ती से गुज़रता था और फिर देओसाई पठार पहुँचता था। यहाँ से गिलगित पश्चिमोत्तर को और स्कर्दू पूर्वोत्तर को पड़ता है। कुल मिलाकर श्रीनगर से गिलगित का रास्ता ३६७ किमी है।

## इन्हें भी देखें
*गुरेज़
*गिलगित-बल्तिस्तान

## सन्दर्भ


श्रेणी:पाकिस्तान के पहाड़ी दर्रे
श्रेणी:गिलगित-बल्तिस्तान
श्रेणी:जम्मू और कश्मीर के पहाड़ी दर्रे
राम नाथ काक

**राम नाथ काक** (१९१७-१९९३) श्रीनगर में जन्मे। उनकी जीवनी *Autumn Leaves: Kashmiri Reminiscences* को बहुत ख्याति मिली। ब्रिटिश लेखिका ताया ज़िंकिन के अनुसार यह आधुनिक कश्मीर पर एक विशिष्ट, सम्मोहित करने वाली किताब है। इतिहासकार रवीन्द्र कुमार के अनुसार यह कश्मीर के दुःखद दौर का शक्तिशाली विवरण देता है। 

उनका विवाह सरोजिनी काक से हुआ। इनके बच्चे अविनाश, सुभाष, शक्ति, जयश्री और नीरज प्रमुख लेखक अथवा वैज्ञानिक हुए।

## सन्दर्भ


## बाह्य कडी
* iकश्मीर पे जालगृह

श्रेणी:कश्मीर के लोग
श्रेणी:श्रीनगर के लोग
श्रेणी:1917 में जन्मे लोग
श्रेणी:१९९३ में निधन
जयश्री ओडिन

**जयश्री काक ओडिन** एक कश्मीरी लेखिका है जो अमेरिका के हवाई विश्वविद्यालय में प्रोफेसर है।

उनका शोध शैव दर्शन और कश्मीर की कवियित्री लल्लेश्वरी पर हुआ है। उन्होंने कश्मीर की सूफी ऋषि परम्परा पर भी लिखा है और नन्द ऋषि की कविताओं का अनुवाद किया है।

उन्होंने टेक्नालिजी और समाज पर भी शोध किया है।

## ग्रन्थ

**[https://web.archive.org/web/20110605022125/http://www.hawaii.edu/aln/cul_imp.htm Computers and Cultural Transformation]*. University of Hawaii at Manoa (1997).
*"The Edge of Difference: Negotiations Between the Hypertextual and the Postcolonial". *MFS Modern Fiction Studies* 3 (43): 1997. pp.&nbsp;598–630
**Globalization and Higher Education*. Manoa: University of Hawaii (2004). ISBN 0-8248-2826-7
**Hypertext and the Female Imaginary*. Minneapolis: University of Minnesota Press (2010). ISBN 0-8166-6670-9
**To the other shore: Lalla's life and poetry*. Hillsboro Beach: Vitasta (1999). ISBN 81-86588-06-X
**Mystical Verses of Lalla.* Delhi: Motilal Banarsidass (2009). ISBN 9788120832558
**Lalla to Nuruddin: Rishi-Sufi Poetry of Kashmir.* Delhi: Motilal Banarsidass (2013)

## सन्दर्भ


श्रेणी:जीवित लोग
श्रेणी:कश्मीर के लोग
श्रेणी:श्रीनगर के लोग
श्रेणी:भारतीय महिलाएँ
रोहिना मिर्जापुर

**रोहिना मिर्जापुर** गाँव भारत देश में उत्तर प्रदेश प्रान्त में स्थित एटा जिले की जलेसर तहसील के ब्लाक अवागढ़ का महत्वपूर्ण गाँव है। यह गाँव 12 गाँव की ग्राम पंचायत का केन्द्र हैँ। इस पंचायत के अंर्तगत आने बाले गाँव टोढरपुर, नगला खड़ी, आनंदपुर, कुबेरपुर, मिर्जापुर, रोहिना, नगला जमुनियाँ, नगला अतिया, जगतपुर, भरखना, नगला काना, और लिक्षपुरा हैँ।

## यातायात
यहाँ बस और रेलमार्ग द्वारा पहुचा जा सकता हैँ।

### बस द्वारा
दिल्ली आनंद विहार बस अड्डा से 200 किलोमीटर एटा बस अड्डा पर उतर कर 23 किलोमीटर आगे आगरा रोड पर अवागढ़ की बस पकड़ कर अवागढ़ पहुचते हैँ। फिर यहाँ से ताँगा, जुगाड़ (एक प्रकार का लोकल वाहन) पकड़ कर रोहिना मिर्जापुर पहुचाँ जा सकता हैँ।

### रेलमार्ग द्वारा
दिल्ली कलकत्ता रेलमार्ग पर दिल्ली से 208 किलोमीटर आगे टूण्डला जंक्शन पर उतरना हैँ। फिर यहाँ से एटा रोड पर अवागढ़ बाली बस से अवागढ़ पहुचकर फिर उपरोक्त तरीके से पहुँचा जा सकता हैँ।

## ग्राम पंचायत प्रधान की सूची
**•  स्व. श्री राम प्रसाद यादव (मुन्शी)।** 

***•  स्व. श्री अनेग सिंह यादव ( लम्मरदार)***
* मुन्नी देवी बघेल पत्नी श्री रमेशचंद्र बघेल 1995-2000
* सुमन यादव पत्नी श्री अशोक यादव 2000-2005
* प्रेमा देवी पत्नी श्री शमशेर सिंह नेताजी 2005-2010
* सुमन यादव पत्नी श्री अशोक यादव 2010-2015
* हेमलता सिंह पत्नी श्री लाखन सिंह राणा 2015-2021
* श्रीमती बिरमादेवी पत्नी श्री बाबूलाल (प्रधानाचार्य सेवानिवृत्त) 2021- वर्तमान

## जातीय समुदाय
ग्राम पंचायत में विभिन्न जातियों के लोग रहते हैं हिंदू मुस्लिम है खासकर हिंदुओं की जातियों में ब्राह्मण, ठाकुर, नाई, जाटव, कुम्हार, बघेल धनगर, **[[यादव]]**, दिवाकर, जोशी, अगरिया, अहेरिया, लोधी राजपूत आदि।

## सन्दर्भ

## बाहरी कड़ियाँ
* अधिकारीक जालस्थल

श्रेणी:उत्तर प्रदेश के गाँव
श्रेणी:एटा ज़िले के गाँव
शक्ति काक

**शक्ति काक** (जन्म : 1950) दिल्ली में जामिया मिलिया इस्लामिया में अर्थशास्त्र की प्रोफेसर है। इससे पहले वह जामिया हमदर्द और भारतीय प्रौद्योगिकी संस्थान दिल्ली में थीं। उनकी शिक्षा जवाहरलाल नेहरू विश्वविद्यालय में हुई।

उनका शोध विकास के क्षेत्र में रहा है। उन्होने बाल-श्रम, स्त्रियों की बराबरी, आर्थिक इतिहास और भारत में गरीबी पर भी शोध किया है।

## सन्दर्भ

## ग्रन्थ
* Exploring Gender Equations: Colonial and Post Colonial India (2004)
*Enslaved Innocence: Child Labour in South Asia (2012)

श्रेणी:जीवित लोग
श्रेणी:1950 में जन्मे लोग
श्रेणी:कश्मीर के लोग
श्रेणी:श्रीनगर के लोगश्रेणी:भारतीय महिलाएँ
बाल्तोरो हिमानी

**बाल्तोरो हिमानी** पाक-अधिकृत कश्मीर के गिलगित-बलतिस्तान क्षेत्र के बल्तिस्तान उपक्षेत्र में काराकोरम पर्वतमाला में स्थित एक ६२ किमी लम्बी हिमानी (ग्लेशियर) है। यह पृथ्वी के ध्रुवीय क्षेत्रों से बाहर स्थित सबसे लम्बी हिमानियों में से एक है। इसके उत्तर और पूर्व में बाल्तोरो मुज़ताग़ के पर्वत हैं और इसके दक्षिण में माशेरब्रुम पर्वत शृंखला हैं। ८,६११ मीटर (२८,२५१ फ़ुट) ऊँचा के२ इस क्षेत्र का सबसे बुलंद पर्वत है। इसके अलावा यहाँ के बीस किलोमीटर के दायरे के अन्दर तीन और ८,००० मीटर से ऊँचे पहाड़ हैं।

## इन्हें भी देखें
* सियाचीन हिमानी
* के२

## सन्दर्भ


श्रेणी:पाकिस्तान की हिमानियाँ
श्रेणी:गिलगित-बल्तिस्तान
श्रेणी:काराकोरम
हरमुख

**हरमुख** भारत के जम्मू व कश्मीर राज्य के गान्दरबल ज़िले में सिन्द नदी (सिन्धु नदी से भिन्न) और किशनगंगा नदी के बीच स्थित एक ५,१४२ मीटर (१६,८७० फ़ुट) ऊँचा पहाड़ है। यह गंगाबल झील से उभरता हुआ प्रकट होता है और हिन्दुओं द्वारा पवित्र माना जाता है। इसे चढ़ने का सबसे आसान मार्ग बांडीपूर ज़िले के आरीन क्षेत्र से जाता है।

## पवित्रता
हरमुख का मतलब 'शिव का मुख' है और यह पर्वत स्थानीय हिन्दुओं द्वारा शिवजी का ठिकाना माना जाता है। इसे कभी-कभी 'कश्मीरी कैलाश' भी कहा जाता था। कश्मीरी भाषा की 'हरमुखुक गोसोनी' नामक धार्मिक कथा के अनुसार:
:एक बार किसी संन्यासी ने हरमुख के शिखर पर पहुँचकर शिवजी के चहरे के दर्शन करने की कोशिश करी। बारह लम्बे बरसों तक वह ऊपर पहुँचने का प्रयत्न करता रहा लेकिन नाकामयाब रहा। एक दिन उसने एक गुज्जर चरवाहे को शिखर से उतरते देखा। जब गुज्जर उसके पास पहुँचा तो संन्यासी ने गुज्जर से पूछा कि उसे ऊपर क्या दिखा। गुज्जर ने बताया कि वह अपनी खोई हुई बकरी ढूंढ रहा था और शिखर पर उसने एक दम्पति मिया-बीवी को एक गाय को मनुष्य के कोपले (शिर) में दूध दोहते हुए देखा। दम्पति ने उसे कुछ दूध पीने को दिया लेकिन गुज्जर ने पीने से इन्कार कर दिया। जब उसने दम्पति से विदा ली तो उन्होने उसके माथे पर थोड़ा दूध मल दिया। संन्यासी ने यह सुना तो उसने ख़ुशी से आगे बढ़कर गुज्जर के माथे से कुछ दूध चाट लिया। चाटते ही संन्यासी को मुक्ति मिल गई और वह चकित गुज्जर की नज़रों से सामने से ग़ायब हो गया।

## संस्कृति में
हरमुख का उल्लेख कई कश्मीरी रचनाओं में मिलता है। इसका एक उदहारण प्रसिद्ध कश्मीरी प्रेम व भक्ति गीत "हरमुख बरतल" है:

## इन्हें भी देखें
*गान्दरबल ज़िला
*कृशनसर
*किशनगंगा नदी
*सिन्द नदी

## बाहरी जोड़
* हरमुख बरतल, गीत का एक यूट्यूब विडियो

## सन्दर्भ

श्रेणी:हिन्दू तीर्थ स्थल
श्रेणी:धार्मिक पर्वत स्थल
श्रेणी:भारत के पर्वत
श्रेणी:गान्दरबल ज़िला
श्रेणी:जम्मू और कश्मीर के पर्वत
श्रेणी:हिमालय के पाँच हज़ारी
गंगाबल झील

**गंगाबल झील** (Gangabal Lake) या **गंगबल झील** () भारत के जम्मू व कश्मीर राज्य के गान्दरबल ज़िले में हरमुख पर्वत के चरणों में स्थित एक स्वच्छ पर्वतीय झील है। भौगोलिक दृष्टि से यह एक टार्न झील या गिरिताल की श्रेणी में आती है।

## हिन्दू मान्यता
[thumb|left|गंगाबल झील के किनारे स्थित [शिव भगवान का एक मंदिर]]
कश्मीरी हिन्दू मान्यता में यह हरिद्वार जितनी पवित्र है और लोग यहाँ धार्मिक पूजा करने व अपने मृत परिजनों की अस्थियाँ विसर्जित करने आते हैं। हर वर्ष यहाँ पारम्परिक तीन-दिवसीय धर्मयात्रा चलती है। गंगाबल झील हरमुख पर्वत से उत्पन्न होती है, जिसे कश्मीरी हिंदू शिव भगवान का एक धाम मानते हैं। 

## विवरण
ढाई कि॰मी॰ लम्बी और एक कि॰मी॰ चौड़ी इस झील में पानी पास की पिघलती हिमानियों के झरनों से आता है। झील से बाहर पानी एक धारा में पास की छोटी-सी नन्दकोल झील में जाता है और वहाँ से वंगथ नामक झरने में निकलता है जो आगे जाकर सिन्द नदी (सिन्धु नदी से अलग) में विलय हो जाता है। गंगाबल झील में ट्राउट समेत कई मछलियों की प्रजातियाँ मिलती हैं।

## पहुँचने के मार्ग
यहाँ पहुँचने के लिये श्रीनगर से 45 कि॰मी॰ गान्दरबल से आगे नारानाग बस्ती तक का सड़क का सफ़र और फिर 15 कि॰मी॰ की पैदल चढ़ाई है जो घोड़े पर भी तय की जा सकती है। यहाँ आसपास के मर्ग (घास के मैदान) में चरवाहे अक्सर अपनी भेड़-बकरियाँ लेकर आते हैं। यहाँ पहुँचने का दूसरा रास्ता सोनमर्ग से विशनसर झील से होते हुए 4,100 मीटर ऊँचे निचनई दर्रे को पार करके आता है। बांडीपूर की आरीन बस्ती से भी यहाँ पैदल-मार्ग आता है।

## इन्हें भी देखें
*हरमुख
*सिन्द नदी
*टार्न झीलें

## चित्र वीथिका

File:Gangabal1.jpg|
File:Gangabal4.jpg|
File:Gangabal3.jpg|
File:Mount_Harmukh.JPG


## सन्दर्भ



श्रेणी:हिन्दू तीर्थ स्थल
श्रेणी:जम्मू और कश्मीर की झीलें
श्रेणी:भारत की झीलें
श्रेणी:गान्दरबल ज़िला
कठगूलर

*कठगूलर*' (वानस्पतिक नाम:Ficus hispida) एक छोटा सा वृक्ष है जिस पर गूलर जैसे फल लगते हैं। यह एशिया के विभिन्न भागों में तथा दक्षिण-पूर्व एशिय और आस्ट्रेलिया तक में पाया जाता है। thumb|कठगूलर का फल कठगूलर, मधुमेह के रोगियों के लिए बहुत लाभकारी है।
Charak chikitsa sthan kust chikitsa shloka 161,kathgular ka ras gur ke sath mridu virechan dene se switr ki vishesh chikitsa hoti hai

## चित्रदीर्घा

Ficus_oppositifolia.jpg
Ficus oppositifolia.jpg
Ficus hispidia (3).jpg
Ficus hispidia.jpg
Ficus_hispida_-_എരുമനാക്ക്_01.JPG
Ficus_hispida_-_എരുമനാക്ക്_02.JPG
Figs_of_Ficus_hispida_Tree_Mumbra_Mumbai_04-03-12_DSCF1020_%284%29.JPG


## सन्दर्भ

http://commons.wikimedia.org/wiki/File:Figs_of_Ficus_hispida_Tree_Mumbra_Mumbai_04-03-12_DSCF1020_%284%29.JPG

श्रेणी:भारतीय वृक्ष
शक्ति अर्धचालक युक्तियाँ

300px|right|thumb|प्रमुख शक्ति युक्तियों का धारा/वोल्टता/आवृति डोमेन 
शक्ति एलेक्ट्रानिकी के क्षेत्र में शक्ति-परिपथों में प्रयुक्त होने वाली अर्धचालक युक्तियों को **सशक्त अर्धचालक युक्तियाँ** या **शक्ति अर्धचालक युक्ति** (power semiconductor device) कहते हैं। ये दिष्टकारी के रूप में या स्विच के रूप में प्रयुक्त होती हैं। ये युक्तियाँ प्रायः पूर्णतः चालू (आन) या पूर्णतः बन्द (आफ) अवस्था में रहती हैं और इसी प्रकार के उपयोग के लिए डिजाइन भी की जाती हैं। ये प्रायः 'रैखिक अवस्था' (लिनियर मोड) में काम में नहीं ली जातीं।

## ठोस अवस्था शक्ति-युक्तियाँ

## सन्दर्भ


## बाहरी कड़ियाँ
* Interactive Power Electronics Seminar (iPES)
* Powerguru.org power electronics knowledge base with training material

श्रेणी:अर्धचालक युक्तियाँ
श्रेणी:शक्ति एलेक्ट्रानिकी
तृतीय आंग्ल-मैसूर युद्ध

**तृतीय आंग्ल-मैसूर युद्ध** (अंग्रेजी: *Third Anglo-Mysore War*, *थर्ड अँग्लो-मायसोर वॉर*) यह मैसूर राज्य के शासक टीपू सुल्तान और ब्रिटिश ईस्ट इंडिया कंपनी के बीच १७८९ से १७९२ के दौरान हुआ था। यह युद्ध आंग्ल-मैसूर युद्ध मालिका का तृतीय युद्ध था।

श्रेणी:कर्नाटक का इतिहास
माशेरब्रुम पर्वत शृंखला

**माशेरब्रुम पर्वत शृंखला** पाक अधिकृत कश्मीर के बल्तिस्तान क्षेत्र में स्थित काराकोरम पर्वतों की एक उप-शृंखला है।

## भूगोल
माशेरब्रुम पर्वत समूह बाल्तोरो हिमानी की दक्षिणी तरफ़ स्थित हैं। इन पर्वतों की दक्षिणी ओर सिंधु नदी का जलसम्भर क्षेत्र आ जाता है और हूशे नदी यहाँ से उभरती है जिसका पानी आगे चलकर सिंधु में विलय होता है। माशेरब्रुम के पर्वत बाल्तोरो मुज़ताग़ के पर्वतों जितने प्रसिद्ध नहीं हैं जो बाल्तोरो हिमानी के पार स्थित हैं। लेकिन फिर भी माशेरब्रुमों में दुनिया के सबसे ऊँचे पहाड़ों में से कुछ सम्मिलित हैं। इनमें सबसे बुलंद पर्वत का नाम भी 'माशेरब्रुम पर्वत' ही है और यह ७,८२१ मीटर (२५,६५९ फ़ुट) ऊँचा है। विश्व भर से पर्वतारोही यहाँ के पर्वतों की चुनौती से जूझने आते हैं।

## कुछ शिखर
यह माशेरब्रुम शृंखला के उन शिखरों की तालिका है जो ७,२०० मीटर (२३,६२० फ़ुट) से ज़्यादा लम्बे हैं और कम-से-कम ५०० मीटर (१,६४० फ़ुट) का स्वतंत्र शिखर रखते हैं (यानि केवल किसी दूसरे ऊँचे पहाड़ के कंधे पर छोटा-सा शिखर नहीं हैं)।
}
|align=right|२,४५७
|गाशेरब्रुम १ (Gasherbrum I)
|align=middle|१९६०
|align=middle|४ (९)
|-
|चोगोलीसा (Chogolisa)
|align=right|७,६६५
|align=right|२५,१४८
|
|align=right|१,६२४
|माशेरब्रुम (Masherbrum)
|align=middle|१९७५
|align=middle|४ (२)
|-
|बाल्तोरो कांगड़ी (Baltoro Kangri)
|align=right|७,३१२
|align=right|२३,९९०
|
|align=right|१,०४०
|चोगोलीसा (Chogolisa)
|align=middle|१९७६
|align=middle|१ (०)
|-
|बल्तिस्तान पर्वत (के६)(Baltistan Peak (K6))
|align=right|७,२८२
|align=right|२३,८९१
|
|align=right|१,९६२
|चोगोलीसा (Chogolisa)
|align=middle|१९७०
|align=middle|१ (३)
|}

### अन्य पर्वत
यह अन्य उल्लेखनीय पर्वत हूशे वादी क्षेत्र में स्थित हैं:
* के७ (K7), ६,९३४ मीटर
* कपूरा (Kapura), ६,५४४ मीटर
* द्रिफ़ीका (Drifika), ६,४४७ मीटर

## इन्हें भी देखें
* बाल्तोरो हिमानी

## सन्दर्भ


श्रेणी:काराकोरम
श्रेणी:गिलगित-बल्तिस्तान की पर्वतमालाएँ
त्रिलोकी नाथ मदन

**त्रिलोकी नाथ मदन** (1933) कश्मीर के विख्यात विद्वान हैं। वह समाज शास्त्री मानवविज्ञानी हैं। इनका Ph.D. आस्टेलिया से है। यह कई वर्ष दिल्ली विश्वविद्यालय में प्रोफेसर थे।

इनका सबसे विख्यात ग्रन्थ *Family and Kinship among the Pandits of Rural Kashmir* (1966, 1989) है।

श्रेणी:जीवित लोग
श्रेणी:1933 में जन्मे लोग

श्रेणी:कश्मीर के लोग
श्रेणी:श्रीनगर के लोग
श्रेणी:लेखक
सुलैमान

**सुलैमान** (९६१-९२२ ई. पू.) इब्राहीमी धर्मों के अनुसार यहूदियों के राजा दाउद और बेथसाबे का पुत्र। उन्हें एक नबी तथा इस्लाम में एक पैगम्बर भी माना जाता है। बाइबल और कुरान के कथा के अनुसार अपनी माता, थाजक सादोक तथा नबी नायन के सम्मिलित प्रयास से सुलैमान अपने अग्रज अदोन्या का अधिकार अस्वीकार कराने में समर्थ हुए और वह स्वयं राजा बन गए। हिब्रू बाइबल ने उन्हें यरूशलेम में पहले मंदिर के निर्माता के रूप में पहचाना, अपने शासनकाल के चौथे वर्ष में, उनके और उनके पिता के पास अकूत संपत्ति का उपयोग करके। उसने मंदिर को इस्राएल के परमेश्वर, यहोवा को समर्पित किया।

## परिचय
बाइबिल में दिए गए कहानी के अनुसार सुलैमान ने यरुशलम का विश्वविख्यात मंदिर तथा बहुत से महल और दुर्ग बनवाए। अपने अंतरराष्ट्रीय संबंधों को सदृढ़ बना लेने के उद्देश्य से उन्होंने फराऊन की पुत्री के अतिरिक्त और बहुत सी विदेशी राजकुमारियों के साथ विवाह किया। उन्होंने यरुशलेम के मंदिर को देश के धार्मिक जीवन का केंद्र बनाया और अनेक अन्य बातों में भी केंद्रीकरण को बढ़ावा दिया।

अपने निर्माण कार्यों के कारण उन्होंने प्रजा पर करों का अनुचित भार डाल दिया था जिससे उनकी मृत्यु के बाद विद्रोह हुआ और उनके राज्य के दो टुकड़े हो गए- 
*(१) उत्तर में इसराएल अथवा समारिया जो जेरोबोआम के शासन में आ गया और जिसमें दस वंश सम्मिलित हुए, 
*(२) दक्षिण में यहूदा अथवा यरुसलेम, जिसमें दो वंश सम्मिलित थे और जो रोवोआप के शासन में आ गया।

परवर्ती पीड़ितों ने सुलैमान को आदर्श के रूप में देखकर उनको यहूदियों का सबसे प्रतापी राजा मान लिया है किंतु वास्तविकता यह है कि अत्यधिक केंद्रीकरण तथा करभार के कारण उनका राज्यकाल विफलता में समाप्त हुआ। उनके द्वारा निर्मित भवन उनकी ख्याति के एक मात्र आधार थे। वह अपनी बुद्धिमानी के लिए प्रसिद्ध हुए और इस कारण नीति, उपदेशक, श्रेष्ठ गीत, जैसे बाइबिल के अनेक परवर्ती प्रामाणिक ग्रंथों का श्रेय उनको दिया जाता था। कुछ अन्य प्रामाणिक ग्रंथ भी उनके नाम भी प्रचलित हैं।

## इन्हें भी देखें
*टेम्पल माउंट
*हिब्रू बाइबल
*इस्लाम के पैग़म्बर
*इब्राहीमी धर्म

## सन्दर्भ

## बाहरी कड़ियाँ
* 
* 
*Prophets in Islam

श्रेणी:यहूदी धर्म
श्रेणी:इस्लाम
श्रेणी:ईसाई धर्म
श्रेणी:इस्लाम के पैग़म्बर
कश्यप बन्धु

**कश्यप बन्धु** (1899-1985) कश्मीर के समाज सुधारक थे।

कश्यप बंधु लाहौर में आर्य राजपत्र के संपादक बने. लाहौर में रहते हुए, वह कश्मीरी श्रम की दयनीय हालत जो माइग्रेट करने के सर्दियों के महीनों के दौरान इस्तेमाल करने के लिए अपनी आजीविका कमाने देखा. वह उन्हें संगठित और कश्मीरी मजदूर बोर्ड शुरू कर दिया जिसमें से वह सचिव बने. वह क्रांतिकारियों के साथ संपर्क में आया था और भगत सिंह के पार्टी में शामिल हो गए।

श्रेणी:कश्मीर के लोग
माशेरब्रुम

**माशेरब्रुम** पाक अधिकृत कश्मीर के बल्तिस्तान क्षेत्र में स्थित काराकोरम पर्वतों के माशेरब्रुम पर्वत समूह का सबसे ऊँचा पर्वत है। ७,८२१ मीटर (२५,६५९ फ़ुट) की बुलंदी के साथ यह विश्व का २२वाँ सबसे ऊँचा और पाकिस्तान-नियंत्रित क्षेत्रों का ९वाँ सबसे ऊँचा पहाड़ है। इसे **के१** (K1) भी बुलाया जाता है क्योंकि १९वीं सदी में काराकोरम शृंखला के निरिक्षण के दौरान यह पहला मापा गया पर्वत था। माशेरब्रुम समूह बाल्तोरो हिमानी से दक्षिण में स्थित है।

## नाम
'माशेरब्रुम' नाम की उत्पत्ति और अर्थ को लेकर विद्वानों में बहस है। 'माशादार' का मतलब सामने से छर्रों से भरा जाने वाली बंदूक़ होता है और 'ब्रुम' का मतलब 'पर्वत'। सम्भव है यही इस नाम की जड़ रही हो। लेकिन 'माशा' का अर्थ 'उच्च महिला या रानी' भी होता है जिससे यह भी मुमकिन है कि पहाड़ के नाम का अर्थ 'पर्वतों की रानी' हो। १९६० में स्थानीय राजा के अनुसार इसका नाम संस्कृत से था और उसका अर्थ 'फ़ैसले का दिन' या 'प्रलय पर्वत' है। कुछ अन्य स्रोत इसे बलती भाषा से उत्पन्न बताते हुए इसका अर्थ 'आग का पहाड़' बताते हैं।

## इतिहास
१८५६ में ब्रिटिश राज का थोमस मोन्टगोमरी नामक सैन्य अफ़सर काराकोरम शृंखला का निरिक्षण कर रहा था। उसने यहाँ माशेरब्रुम की बुलंद चोटी देखी और उसे 'काराकोरम-१' या 'के-१' का सरकारी नामांकन दे दिया। लेकिन स्थानीय लोगों के लिये इसका नाम 'माशेरब्रुम' ही था। १९३८ में इसे दक्षिण से चढ़ने का प्रयास किया गया जो नाक़ामयाब रहा। १९४७ में भारत विभाजन के बाद भारत-पाकिस्तान में कश्मीर को लेकर १९४८ का युद्ध छिड़ा। युद्ध-विराम के बाद इस क्षेत्र पर पाकिस्तानी क़ब्ज़ा बन गया। १९५५ और १९५७ में माशेरब्रुम पर विजय पाने के दो और पर्वतारोही प्रयास भी असफल रहे। आख़िरकर १९६० में एक अमेरिकी दस्ते के जॉर्ज अर्विन्ग बॅल और विली उनसोएल्ड इसपर दक्षिणपूर्व मार्ग से चढ़ने में सफल हुए।

## इन्हें भी देखें
*माशेरब्रुम पर्वत शृंखला
*बाल्तोरो हिमानी

## सन्दर्भ


श्रेणी:काराकोरम
श्रेणी:पाकिस्तान के पर्वत
श्रेणी:गिलगित-बल्तिस्तान
चोगोलीसा

**चोगोलीसा** पाक अधिकृत कश्मीर के बल्तिस्तान क्षेत्र में स्थित काराकोरम पर्वतों के माशेरब्रुम पर्वत समूह का एक ऊँचा पर्वत है। माशेरब्रुम समूह बाल्तोरो हिमानी से दक्षिण में स्थित है। इस पर्वत के कई शिखर हैं, जिनमें दक्षिण-पश्चिमी और उत्तर-पूर्वी मुख्य हैं। इसके दक्षिण-पश्चिमी मुख वाला शिखर, जिसे चोगोलीसा-१ (Chogolisa I) भी कहते हैं, सबसे ऊँचा है और ७,६६५ मीटर (२५,१४८ फ़ुट) की बुलंदी रखता है। इसका दूसरा सबसे ऊँचा मुख पूर्वोत्तर वाला है, जिसे चोगोलीसा-२ (Chogolisa II) भी कहते हैं और जिसकी ऊँचाई ७,६५४ मीटर है। मार्टिन कॉनवे ने सन् १८९२ में चोगोलीसा-२ को **दुल्हन पर्वत** (Bride Peak) का नाम भी दिया था।

## आरोहण इतिहास
१९०९ में इटली के अब्रुत्ज़ी के ड्यूक (राजकुँवर) ने एक दस्ते का नेतृत्व किया जो ७,४९८ मीटर (२४,६०० फ़ुट) तक पहुँच गया। ख़राब मौसम से उन्हे रुकना पड़ा और वे किसी भी शिखर पर न पहुँच पाए, लेकिन वे उस समय के लिये पृथ्वी पर किसी भी मनुष्य के लिये सबसे ऊँचे स्थान पर पहुँचने का रिकॉर्ड स्थापित कर गए। १९५७ में ऑस्ट्रिया के बुह्ल और डिऍमबर्गर ने जून २५ को चोगोलीसा पर चरण खेमे से चढ़ाई शुरु करी। ६,७०६ की ऊँचाई पर एक स्थान में उन्होने खेमा लगाया। २७ जून को बुरे मौसम की वजह से उन्होने पलटकर नीचे आना आरम्भ किया तो बुह्ल एक खाई में गिरकर ग़ायब हो गए। उनका शरीर कभी बरामद नहीं हुआ है। ९९५८ में जापान के क्योटो विश्वविद्यालय के फ़ूजीहीरा और हिराई नामक पर्वतारोही चोगोलीसा-१ पर चढ़ने में सफल हुए। २ अगस्त १९७५ को ऑस्ट्रिया के प्रॅसल और आमॅरर अधिक ऊँचे चोगोलीसा-१ पर विजय पा गए।

## इन्हें भी देखें
*माशेरब्रुम पर्वत शृंखला
*बाल्तोरो हिमानी

## सन्दर्भ


श्रेणी:काराकोरम
श्रेणी:पाकिस्तान के पर्वत
श्रेणी:गिलगित-बल्तिस्तान
ऊष्मा इंजन

300px|right|thumb|एक ऊष्मा इंजन का चित्र: यह इंजन TH ताप वाले गरम स्रोत से QH ऊर्जा लेती है और इसमें से W ऊर्जा यांत्रिक ऊर्जा के रूप में बदलकर शेष QC ऊष्मा को TC ताप वाले सिंक को स्थानातरित कर देती है।
जो इंजन  ऊष्मा को यांत्रिक ऊर्जा में बदलते हैं उन्हें **ऊष्मा इंजन** (थर्मल इंजन) कहते हैं। ये इंजन ऊष्मा के उच्च ताप से निम्न ताप पर प्रवाहित होने के गुण का उपयोग करके बनाए जाते हैं। इसके विपरीत वे इंजन जो यांत्रिक ऊर्जा की सहायता से ऊष्मा को अधिक ताप से कम ताप पर ले जाते हैं उन्हें 'ऊष्मा पम्प' या 'प्रशीतक' (रेफ्रिजिरेटर) कहते हैं।

उच्च ताप से निम्न ताप पर ऊष्मा किसी तरल के सहारे स्थानान्तरित होती है। ऊष्मा मशीनें प्रायः किसी ऊष्मा चक्र में काम करती हैं। इसीलिए इन्हें सम्बन्धित ऊष्मागतिकीय चक्र (थर्मोडाइनेमिक सायकिल) के नाम से जाना जाता है। उदाहरण के लिए कर्ना चक्र पर काम करने वाला ऊष्मा इंजन 'कर्ना इंजन' कहलाता है।

ऊष्मा इंजन अन्य इंजनों से इस मामले में भिन्न हैं कि इनकी अधिकतम दक्षता कर्ना के प्रमेय से निर्धारित होती है जो अपेक्षाकृत बहुत कम होती है। किन्तु फिर भी ऊष्मा इंजन सर्वाधिक प्रचलित इंजन है क्योंकि लगभग सभी प्रकार की उर्जाओं को ऊष्मा में बहुत आसानी से बदला जा सकता है और ऊष्मा इंजन द्वारा इस ऊष्मा को यांत्रिक ऊर्जा में।
right|thumb|300px|ऊष्मा इंजन और ऊर्जा का संतुलन

## वर्गीकरण
### अन्तर्दहन इंजन

### बहिर्दहन इंजन

## बाहरी कड़ियाँ
* Video of Stirling engine running on dry ice
* Heat Engine

श्रेणी:भौतिकी के कांसेप्ट
श्रेणी:इंजन
श्रेणी:ऊष्मागतिकी
श्रेणी:ऊर्जा रूपान्तरण
द्वितीय आंग्ल-मराठा युद्ध

**2द्वितीय आंग्ल-मराठा युद्ध ** मराठा साम्राज्य और ब्रिटिश ईस्ट इंडिया कंपनी के बीच १८०३ से १८०५ के दौरान हुआ था।

श्रेणी:मराठा साम्राज्य
खाबाब

**खाबाब** (अरबी: خبب, अंग्रेज़ी: Khabab, सीरियाई :ܟܒܒ)हौरन सादे, दरआ प्रान्त, 57 किमी (~ 36 मील) 
दमिश्क के दक्षिण और दरआ प्रान्त के शहर से एक ही दूरी के बारे में के भाग में दक्षिणी सीरिया में स्थित एक शहर है। .

शहर के अंदर की आबादी 10000 (अनुसार मौसम गर्मियों में अधिकांश लोग वापस जाने गर्मियों की छुट्टियों में) है और 40000 के आसपास, जो सीरिया के बाहर में रह रहे हैं उनमें से ज्यादातर फ्रांस के बीच,, बिखरे हैं अमरीका, कनाडा, ब्राजील और ऑस्ट्रेलिया और अरब देशों के एक नंबर। 
लोगों को खाबाब में ईसाई कर रहे हैं और का पालन करें कैथोलिक (बीजान्टिन)।

= = सूत्रों का = = 
* 
*'''khabab'''.net
*khabab town site
*come to syria



श्रेणी:दरआ प्रान्त
श्रेणी:सीरिया के प्रान्त
श्रेणी:सीरिया
गिस्बॉर्न

**गिस्बॉर्न** न्यूज़ीलैण्ड के उत्तर-पूर्व में स्थित एक शहर है। यह गिस्बॉर्न क्षेत्र का सबसे बड़ा शहर है। इसकी आबादी 34,400 है। शहर को अपना यह नाम औपनिवेशिक सचिव विलियम गिस्बॉर्न के नाम से मिला है।

## इन्हें भी देखें
* गिस्बॉर्न क्षेत्र
* उत्तर द्वीप

## सन्दर्भ

श्रेणी:न्यूज़ीलैण्ड के आबाद स्थान
श्रेणी:गिस्बॉर्न क्षेत्र
मैंग फून

**मैंग फून** न्यूज़ीलैण्ड के गिस्बॉर्न शहर के निवर्तमान महापौर हैं। यह चीनी मूल के मुट्ठीभर उन व्यक्तियो में से एक हैं जो न्यूज़ीलैण्ड के किसी शहर के महापौर बने हों। यह अंग्रेज़ी, कैण्टोनी तथा माओरी में धाराप्रवाह हैं।

श्रेणी:जीवित लोग
श्रेणी:गिस्बॉर्न क्षेत्र के लोग
श्रेणी:1960 में जन्मे लोग
डफरिन-पील कैथोलिक डिस्ट्रिक्ट स्कूल बोर्ड

**डफरिन-पील कैथोलिक स्कूल बोर्ड** (Dufferin-Peel Catholic District School Board, DPCDSB) ओंटारियो, कनाडा के सब से बड़े स्कूली बोर्डों में से एक है। यह पूरे पील क्षेत्र (मिसिसॉगा, बरैंपटन, कैलीडोन) और डफरिन काउंटी (आरंजविल समेत) में 148 स्कूली सहूलतें (122 प्राथमिक स्कूल, 26 उच्च -शैक्षिक स्कूल और 2 अग्रिम शिक्षा सकूला या बालिग़ विद्या केंद्र) की निगरानी करता है। इस में 90,000 विद्यार्थियों के लिए लगभग 5000 अध्यापक भरती हैं; लगभग 3000 प्राथमिक स्तर पर और बाक़ी 2000 उच्च-स्तर स्कूल और अग्रिम विद्या स्तर के लिए।

इसका सदर स्थान मिसिसॉगा में कैथोलिक शिक्षा केंद्र में है।

## बाहरी कड़ियाँ
* डफरिन-पील कैथोलिक स्कूल बोर्ड 
**डफरिन-पील कैथोलिक स्कूलों में आपका स्वागत है 

## सन्दर्भ

श्रेणी:ओण्टारियो के स्कूल डिस्ट्रिक्ट
प्रेरण तापन

right|thumb|300px|प्रेरण द्वारा तापित एक वस्तु
विद्युत चालक पदार्थों को विद्युतचुम्बकीय प्रेरण द्वारा उत्पन्न भँवर धाराओं द्वारा उत्पन्न ऊष्मा से गरम करने को **प्रेरण तापन** (Induction heating) या 'प्रेरणीय तापन' कहते हैं। किसी वस्तु को गरम करने के लिए प्रयुक्त प्रेरण तापक वस्तुतः एक विद्युतचुम्बक होता है जिससे उच्च आवृत्ति की प्रत्यावर्ती धारा प्रवाहित की जाती है। गरम करने के लिए आवश्यक ऊष्मा चुम्बकीय हिस्टेरिसिस का उपयोग करके भी पैदा की जा सकती है। प्रेरण तापन के लिए जो आवृत्ति उपयोग में लायी जाती है वह गरम की जाने वाली वस्तु के आकार, उसके पदार्थ का प्रकार, कपुलिंग आदि कई बातों पर निर्भर करती है। (१ किलोहर्ट्स से लेकर हजारो किलोहर्ट्ज तक हो सकती है)

## सन्दर्भ
श्रेणी:तापन
श्रेणी:विद्युत गतिकी
मोटवानी

**मोटवानी**:
* हंसिका मोटवानी
* राजीव मोटवानी
* मुटावनी गाँव, फ़तेहाबाद (आगरा)